شەفەق نیوز/ ئمڕوو پەنجشەممە، نرخ دۆلار لە بۆرسەی سەرەکی لە بەغداد وهەرێم کوردستان بەرزەو بوی.
پەیامنێر ئاژانس شەفەق نیوز وت: بۆرسەی سەرەکی کیفاح لە بەغداد ١٤٧٢٠٠ دینار وەرانوەر ١٠٠ دۆلار ئەمریکی تۆمار کرد، و بۆرسەی حارسیە ١٤٧٢٥٠ دینار وەرانوەر ١٠٠ دۆلار ئەمریکی تۆمار کرد.
دوێەکە چوارشەممە، نرخ دۆلار لە بۆرسەی سەرەکی کیفاح رەسیە ١٤٧١٠٠ دینار.
پەیامنێرەگەمان ئاماژە کرد ک نرخ فرووشتن و سەنەین لە دوکانەیل ئاڵشتکردنەکان لە بازاڕە ناوخۆیەکان لە بەغداد بەرزەو بوی ک نرخ فرووشتن رەسیە ١٤٧٧٥٠ دینار، و نرخ سەنین رەسیە ١٤٦٥٠٠ دینار وەرانوەر ١٠٠ دۆلار ئەمریکی.
لە هەولێر پایتەخت هەرێم کوردستان نرخ دۆلار هەمیش بەرزەوبوین وەخوەی دی ک نرخ فرووشتن رەسیە ١٤٧٤٠٠ دینار، و نرخ سەنین رەسیە ١٤٧٠٠٠ دینار وەرانوەر ١٠٠ دۆلار ئەمریکی.
